Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetun asetuksen (EY) N:o 1592/2002 muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2007/0864 lopull. - COD 2005/0228 */





[pic] | EUROOPAN YHTEISÖJEN KOMISSIO | Bryssel 19.12.2007 KOM(2007) 864 lopullinen 2005/0228 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetun asetuksen (EY) N:o 1592/2002 muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0228 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetun asetuksen (EY) N:o 1592/2002 muuttamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista 20 tarkistuksesta. 2. TAUSTA Ehdotus toimitettiin Euroopan parlamentille ja neuvostolle (asiakirja KOM(2005) 579 lopullinen - 2005/0228(COD)) | 18. marraskuuta 2005 | Euroopan talous- ja sosiaalikomitea antoi lausuntonsa | 21. huhtikuuta 2006 | Euroopan parlamentti antoi lausuntonsa ensimmäisessä käsittelyssä | 14. maaliskuuta 2007 | Yhteinen kanta vahvistettiin yksimielisesti | 15. lokakuuta 2007 | Euroopan parlamentti hyväksyi toisessa käsittelyssä lainsäädäntöpäätöslauselman, joka sisältää 20 tarkistusta yhteiseen kantaan | 12. joulukuuta 2007 | 3. EHDOTUKSEN TAVOITE Komission 15. marraskuuta 2005 antaman ehdotuksen tarkoituksena on laajentaa turvallisuutta koskevat yhteiset säännöt koskemaan myös lentotoimintaa, lentäjien lupakirjoja ja kolmansien maiden ilma-alusten turvallisuutta. Lisäksi ehdotuksen tavoitteena on tiukentaa valvontaa ja sääntöjen noudattamatta jättämisestä aiheutuvia seuraamuksia sekä parantaa lentoturvallisuusviraston toimintaa siitä saatujen kokemusten pohjalta. 4. KOMISSION LAUSUNTO EUROOPAN PARLAMENTIN TARKISTUKSISTA Komissio voi hyväksyä Euroopan parlamentin toisessa käsittelyssä ehdottamat 20 tarkistusta, koska ne noudattavat kolmen toimielimen välillä saavutettua kompromissia. Tärkeimmät tarkistukset koskevat vaativan moottorikäyttöisen ilma-aluksen määritelmän muuttamista, lentoajan rajoittamisjärjestelmiä koskevien poikkeusten ilmoittamista etukäteen, sakkojärjestelmän käyttöönottoa sekä hallintoneuvoston jäsenten valintaa heidän kokemuksensa perusteella ja jäsenten sitoutumista toimimaan viraston etujen mukaisesti. Komissio antaa osana kompromissia seuraavat kolme lausumaa: 63 artikla: Asetuksen 63 artiklan osalta komissio ilmoittaa, että tarkistaessaan Euroopan lentoturvallisuusviraston perimistä maksuista ja palkkioista annettua komission asetusta (EY) N:o 593/2007 se ottaa asianmukaisesti huomioon pk-yritysten erityistilanteen ja erityisesti sen, kuinka maksujen ja palkkioiden taso voi vaikuttaa niiden taloudelliseen elinkelpoisuuteen. Komissio pyrkii samalla edelleen varmistamaan, että syrjimättömyysperiaatetta noudatetaan ja että lentoturvallisuusviraston hyväksyntätoiminnasta saamat tulot pysyvät riittävän suurina, jotta niillä voidaan kattaa kaikki tarjotuista palveluista aiheutuvat kustannukset. 3 artiklan j alakohdan i alakohdan neljäs luetelmakohta: Vaativan moottorikäyttöisen ilma-aluksen määritelmän osalta komissio arvioi, minkälaisia taloudellisia vaikutuksia markkinoihin on sillä, että määritelmään sisällytetään suihkumoottoreilla tai potkuriturbiinimoottoreilla varustetut lentokoneet, ja pyytää Euroopan lentoturvallisuusvirastoa valvomaan niiden turvallisuustasoa. Liitteessä II oleva e kohta (ultrakevyet ilma-alukset): Komissio pyytää Euroopan lentoturvallisuusvirastoa toteuttamaan kaikkien sidosryhmien virallisen kuulemisen ja antamaan tarvittaessa perustellun lausunnon liitteessä II olevan e kohdan muuttamisesta siten, että siihen lisätään ultrakevyet ilma-alukset, joiden suurin sallittu lentoonlähtömassa on alle 600 kg. 5. PÄÄTELMÄ Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.